Page:Beowulf (Wyatt).djvu/115

Rh

Þǣr unc hwīle wæshand-gemǣne; holm heolfre wēoll,ond ic hēafde becearf in ðām [grund-]sele Grendeles mōdor ēacnum ecgum;unsōfte þonan feorh oðferede; næs ic fǣge þā gyt; ac mē eorla hlēoeft gesealde māðma menigeo,maga Healfdenes.

  XXXI.

Swā se ðēod-kyningþēawum lyfde; nealles ic ðām lēanumforloren hæfde, mægnes mēde,ac hē mē *[māðma]s geaf, sunu Healfdenes, on [mīn]ne sylfes dōm, ðā ic ðē, beorn-cyning,bringan wylle, ēstum geȳwan.Gēn is eall ǣt ðē lissa gelong;ic lȳt hafo hēafod-māganefne, Hygelāc, ðec.” Hēt ðā in beraneafor, hēafod-segn, heaðo-stēapne helm,hāre byrnan, gūð-sweord geatolīc,gyd æfter wræc: “Mē ðis hilde-sceorpHrōðgār sealde, snotra fengel; sume worde hēt, þæt ic his ǣrest ðēēst gesægde; cwæð þæt hyt hæfdeHiorogār cyning, lēod Scyldunga,lange hwīle; 